
LMTAA 7. valdes sēdes #19
PROTOKOLS

07.08.2026. protokols nr. 21
Sēde notiek attālināti, Zoom platformā, plkst. 17.00 – 18.00.
Sēdē piedalās: Ilze Dreifelde, Madara Sprūdža, Liene Lāce, Maija Romaško-Burkevica, Anita Bērziņa, Iveta Dzērve, Jānis Rotšteins.
Sēdē nepiedalās: Zane Geistarde, Inese Paiča.
Sēdes darba kārtība:
1. LMTAA valdes darba optimizācija un ieteikumi no Jāņa Rotšteina puses.
2. Vasaras skolas organizēšana.
3. Mūzikas terapijas konference.
4. Profesijas attīstība un popularizēšana.
Valdes sēde tiek atklāta plkst. 19.00.
1. J. Rotšteins Bauskas slimnīcā strādā ar agrīnās intervences programmu, tostarp arī izvērtēšanas procesā. Nianses, ko terapeitiskajā procesā ienes mākslas terapeiti, nav citu funkcionālo speciālistu profesiju pārziņā. 
Jūlijā Bauskas slimnīcā bija agrīnās intervences audits, un MT pozīcija tika atzinīgi novērtēta. Šobrīd tiek gaidīts atzinums par, iespējams, nepieciešamajiem procesa uzlabojumiem. 
Liene Daškevica konferencē, kurā agrīnās intervences kontekstā MT netika pieminēta, ir balstījusies uz vadlīnijām, kurās MT sākotnēji tiešām netika iekļauta, jo ne visos reģionos to ir iespējams nodrošināt. Turpmākajās versijās būtu labi iekļaut arī MT, tomēr jāatrod veids, kā nodrošināt agrīnās intervences pieejamību kopumā. 
Jādomā, kā MT padarīt redzamāku, sistēmai pieejamāku un popularizēt MT kopumā – dažādās specializācijas, MT procesa organizāciju.
M. Romaško-Burkevica aktualizē medicīnisko tehnoloģiju apstiprināšanas nozīmi un profesionāļu pieejamību reģionos. Nepieciešams izveidot karti, kas parādītu esošo pārklājumu, tomēr šobrīd mākslas terapeitu ir par maz, lai to nodrošinātu.
Jānis Rotšteins iezīmē arī tēmu par MT profesijas novērtējumu kopumā, piem., kad mūzikas terapeita vietā darbā tiek pieņemts mūziķis-izklaidētājs.
M. Romaško-Burkevica skaidro jaunajā medicīnisko tehnoloģiju versijā iekļauto slodzes sadalījumu: 2/3 kotaktstundas un 1/3 – dokumentācija un sagatavošanās. A. Bērziņa skaidro, ka pacientu sadalījums un kontaktstundu skaits ir atkarīgs no komandas, kurā mt strādā. 
Iestādēs bieži vien rodas situācijas, kad mt jāstrādā ar konkrētu skaitu klientu, nerēķinoties ar stundu skaitu, kas būtu nepieciešams individuālām sesijām. Tā kā esam daļa no multiprofesionālas komandas, pirmie, ar ko būtu jāstrādā – NRC Vaivari un ārsti-rehabilitologi.
J. Rotšteina ierosinājums par to, ka LMTAA nebūtu jāorganizē tālākizglītības pasākumi, tomēr, tā kā tā ir daļa no LMTAA statūtiem, šobrīd to organizācija tiks turpināta. 

2. Vasaras skolas saistībā nolemts: 
· I. Dreifelde uzņemas kafijas paužu piedāvājuma sagādāšanu no LMTAA valdes puses (ne no ēdinātāja) – papīra krūzītes, kafija (maltā, beramā), tēja, cukurs, uzkodas (rieksti u.tml.) 3 dienām (72 cilv. 1.dienā un 88 cilv. 2.dienā).
· E-pastos jānorāda, kas ir nepieciešams dalībniekiem līdzi ņemšanai – ūdens pudele, termokrūze tējai vai kafijai, paklājiņš vai spilventiņš sēdēšanai zālē, sedziņa, peldlietas un dvielis pirtī iešanai un kublā sēdēšanai, kustībām piemērots apģērbs atbilstoši laikapstākļiem. 
· Tiks nodrošinātas uzkodas pēc piecu ritmu dejas, kā arī augļi un dārzeņi.
· Atklāšanas saldā uzkoda plānota pēc pirmās dienas vakarēšanas.
· Pasūtīt 90 mapītes dalībniekiem papīra pierakstu lapām.
· L. Lāce uzņemas saplānot sadalījumu numuriņos. Atbilstoši specializācijām un dalībnieku vēlmēm. M. Romaško-Burkevica atsūtīs numuriņu sarakstu.
· Valde un brīvprātīgie 28.augustā ierodas uz 10.00. 
· Klātesošajiem izsniegt apliecības un pateicības par iepriekšējo periodu.

3. Ziņa no J. Rotšteina: 2027.gada 23.-25.apr būs Mūzikas terapijas konference Liepājā. 

4. A. Bērziņa ierosina aktīvi uzrunāt citas profesionālās organizācijas, lai mākslas terapeiti varētu piedalīties konferencēs ar saviem ziņojumiem, tādējādi popularizējot profesiju. MT dienas varētu organizēt ar medicīnu saistītās telpās, un 20 gadu jubileja varētu būt labs iemesls. A. Bērziņa ierosina tikties ar ārstiem un darba devējiem, lai nodotu informāciju par to, kā pārdot mākslas terapijas pakalpojumu.
I. Dreifelde piedāvā Vasaras skolas ietvaros organizēt video filmēšanu un/vai ekspresaptauju par idejām profesijas attīstībai. Varētu būt arī stūrītis, kur iesniegt savas idejas – kastīte ar lapiņām (M. Sprūdža pasūtīs lapiņas, I. Dreifelde sarūpēs kasti).


Nākamā valdes sēde: 12.08.2026. plkst. 16.00 Zoom
Sēdes vadītāja: I. Dreifelde
Sēdes protokoliste: L. Lāce

